### | | | | --- | --- | | | | | --- | | **Byråd** 23. maj 2017 Sagsnr. 710-2017-15298 Dok.nr. 710-2017-126448 Sagsbehandler DPHPJE | | 72.                 Rammeforsøg om mere fleksible muligheder for tilrettelæggelse af skoledagen - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Folkeskoleloven |

###

**SAGENS INDHOLD**

Byrådet skal i denne sag tage stilling til, om [adresse]
Kommune skal ansøge om deltagelse i rammeforsøg om mere fleksible muligheder
for tilrettelæggelse af undervisningen. Forsøgsordningen blev udmeldt af
Undervisningsministeriet 5. april 2017.

Det fremgår af beskrivelsen af rammeforsøget, at i alt 50
forsøgsskoler kan deltage på landsplan. Forsøgsgodkendelsen gives med start fra
skoleåret 2017/18 til og med skoleåret 2019/20. Se det vedlagte bilag.

Der var deadline for at indsende ansøgninger 16. maj.
Ansøgningen er derfor fremsendt betinget af Byrådets godkendelse. På grund af
den korte ansøgningsproces vil indkomne ansøgninger fra skolerne i [adresse]
Kommune først foreligge på Børne- og [adresse].

Forsøget giver mere fleksible muligheder for at
tilrettelægge skoledagen ved at fravige folkeskolelovens § 14 b og § 16 a, som
indeholder regler for undervisningens samlede varighed og tid til
understøttende undervisning. Det vil sige, at en skole vil kunne bruge næsten
alle de ressourcer, der i dag anvendes til timer i understøttende undervisning,
til andre konkrete pædagogiske kvalitetsunderstøttende indsatser, og som en
følge heraf afkorte skoledagens længde.

Formålet med forsøget er at få viden om, hvorvidt man kan
tilrettelægge undervisningen på en anderledes måde med indsatser, der har til
formål at gøre eleverne så dygtige som muligt. Forsøget ændrer ikke ved det
overordnede formål med folkeskolen eller med folkeskolereformens intentioner.
De deltagende skoler skal fortsat leve op til de øvrige krav i folkeskoleloven,
herunder varieret undervisning med motion og bevægelse, åben skole og
lektiehjælp og faglig fordybelse mv.

Med forsøget gives øgede muligheder for lokalt at
tilrettelægge skoledagen i overensstemmelse med lokale prioriteringer, ønsker
og behov. Det er en præmis, at de mere fleksible muligheder bliver anvendt på
kvalitet i undervisningen og dermed til at igangsætte nye aktiviteter, der
bidrager til elevernes læring.

Forsøgets konkrete kvalitetsunderstøttende indsatser kan
være:

· Særlige turboforløb i fagundervisningen for de fagligt svage elever.

· Særlige talentforløb i fagundervisningen for de fagligt dygtige
elever.

· Oprettelse af særlig teknologiundervisning (fx kodning) eller
anden faglig profil i udskolingen eller på andre klassetrin, der kan styrke
kvaliteten i undervisningen.

Skolerne kan også vælge at ansøge om at konvertere tid til
understøttende undervisning til andre kvalitetsunderstøttende indsatser rettet
mod inddragelse af det lokale erhvervsliv og udvikling af elevernes erhvervs-
og karriereforståelse og af deres håndværksmæssige og innovative evner.

Favrskov Kommunes skoler har i dag mulighed for at søge Børn
og Skole om dispensation fra undervisningens længde med henblik på at
konvertere timer fra understøttende undervisning til timer med to voksne i
undervisningen. Det kan ske på 0.-3. klassetrin og i helt særlige tilfælde for
elever på 4.-9. klassetrin jf. § 16b. To skoler har benyttet sig af denne
mulighed i indeværende skoleår.

**VURDERING**

Der vil maksimalt kunne gennemføres forsøg med halvdelen af
skolerne i kommunen, idet der fra ministeriet lægges vægt på en geografisk
spredning af de deltagende skoler.

På grund af den korte tidsfrist vil ansøgningerne fra
skolerne foreligge til Børne- og [adresse]. Børn og Skole vil foretage
en vurdering af den enkelte skoles beskrivelser af den konkrete pædagogiske
indsats og den forventede faglige merværdi for eleverne. Vurderingen vil
ligeledes foreligge til Børne- og [adresse].

**ØKONOMI**

Skolen skal tilbyde eleverne plads i skolefritidsordningen
eller i et andet relevant fritidstilbud i de timer, som skoledagen afkortes
med, uden særskilt betaling fra forældrene. Det gælder kun elever, der i
forvejen deltager i fritidstilbuddet. Denne omkostning holdes inden for
skolens/fritidstilbuddets budget.

**INDDRAGELSE**

Den enkelte skolebestyrelse har givet sin tilslutning til,
at skolen deltager i forsøget.

**INDSTILLING**

Direktøren for Børn og Skole indstiller til Byrådet:

1.    At Byrådet godkender ansøgning
om deltagelse i rammeforsøg om mere fleksibel tilrettelæggelse af skoledagen.

**BESLUTNING**

***Børne- og Skoleudvalget, 4. maj 2017:***

Fraværende:Jacobine Christensen

Indstilles godkendt, idet 3 skoler har udarbejdet
ansøgninger.

***Børn og Skole, 5. maj 2017:***

Børn og Skole bemærker, at der er vedlagt ansøgninger, skolebestyrelsernes
godkendelse af ansøgninger og forvaltningens vurdering af ansøgningerne.

***Økonomiudvalget, 16. maj 2017:***

Fraværende:Tobias Poulsen

Indstilles godkendt.

**Bilag**

|  |  |
| --- | --- |
| 170405-Rammeforsoeg-14b-og-16a-Udmeldelsesbrev | 710-2017-104789 |
| 170405-Rammeforsoeg-14b-og-16a-bilag-1 | 710-2017-104788 |
| Ansøgning - [adresse] | 710-2017-114603 |
| Godkendelse fra skolebestyrelsen - Hadbjerg Skole | 710-2017-114602 |
| Godkendelse fra skolebestyrelsen - Præstemarkskolen | 710-2017-114606 |
| Godkendelse fra skolebestyrelsen - Søndervangskolen | 710-2017-114604 |
| Ansøgning - Søndervangskolen | 710-2017-114605 |
| Ansøgning - Præstemarkskolen | 710-2017-114601 |
| Notat om rammeforsøg om mere fleksible muligheder for tilrettelæggelse af skoledagen | 710-2017-116798 |